KOMISIJOS REGLAMENTAS (EB) Nr. 1050/2007
2007 m. rugsėjo 12 d.
įtraukiantis į Saugomų kilmės vietos nuorodų ir saugomų geografinių nuorodų registrą pavadinimus (Mejillón de Galicia arba Mexillón de Galicia (SKVN) - Café de Colombia (SGN) - Castagna Cuneo (SGN) - Asparago Bianco di Bassano (SKVN))
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
kadangi:
(1)
Remiantis Reglamento (EB) Nr. 510/2006 6 straipsnio 2 dalies pirma pastraipa ir taikant 17 straipsnio 2 dalį, Ispanijos paraiška įregistruoti pavadinimą „Mejillón de Galicia“ arba „Mexillón de Galicia“, Kolumbijos paraiška įregistruoti pavadinimą „Café de Colombia“ ir Italijos paraiška įregistruoti du pavadinimus - „Castagna Cuneo“ ir „Asparago Bianco di Bassano“ - paskelbtos Europos Sąjungos oficialiajame leidinyje (2).
(2)
Kadangi Komisijai nebuvo pateiktas joks prieštaravimas pagal Reglamento (EB) Nr. 510/2006 7 straipsnį, šiuos pavadinimus reikia įregistruoti,
PRIĖMĖ ŠĮ REGLAMENTĄ:
1 straipsnis
Šio reglamento priede nurodyti pavadinimai yra įregistruojami.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. rugsėjo 12 d.